Asigun la tradision, fue eskrito alderedor del syeklo VI AEK por Lao Tse, un enrejistrador lavorante para la dinastiya Zhou. Este livro es una de las bazas del taoizmo filosofiko i endemas desho enfluensia ensima de otras eskolas de penserios, komo el legalizmo i el neo-konfusianizmo. Tiene un rol emportante en la relijion kineza tradisionala, ma endemas kon el budizmo, el kualo kuando yego ala Kina fue metido kon biervos i konseptos taoistos. La visyon del mundo kinezo esta yena de la filosofiya taoista i por modre de esto, munchos artistas, pintadores, eskritores i afilu kudiadores de gan uzaron esta ovra komo baza.